**唐 诗 鉴 赏**

**注 音 版**

**一**

**百**

**五**

**十**

**首**

**北京市朝阳外国语学校**

**2018.03.01**

**任 务 （一）**

**共22首，老师抽查10首**

**1. 野望 唐代：王绩**

东皋（gāo）薄（bó）暮望，徙（xǐ）倚欲何依。

树树皆秋色，山山唯落晖（huī）。

牧人驱犊（dú）返，猎马带禽归。

相顾无相识，长歌怀采薇（wēi）。

**3. 咏蝉 唐代：骆宾王**

西陆蝉声唱，南冠客思深。

不堪玄鬓（bìn）影，来对白头吟。

露重（zhòng）飞难进，风多响易沉。

无人信高洁，谁为表予（yú）心。

**4. 于易水送人一绝 唐代：骆宾王**

此地别燕（yān）丹，壮士发fà冲冠[（guān）](http://hanyu.baidu.com/s?wd=冠&ptype=zici)。

昔时人已没（mò），今日水犹寒。

**5. 和晋陵陆丞早春游望 唐代：杜审言**

独有宦（huàn）游人，偏惊物候（hòu）新。

云霞出海曙（shǔ），梅柳渡江春。

淑气催黄鸟，晴光转绿苹。

忽闻歌古调（diào），归思欲沾襟。

**6. 正月十五夜 唐代：苏味道**

火树银花合，星桥铁锁开。

暗尘随马去，明月逐人来。

游妓皆秾（nóng）李，行歌尽落梅。

金吾（wú）不禁夜，玉漏莫相催。

**7. 送杜少府之任蜀州 唐代：王勃**

城阙（què）辅三秦，风烟望五津。

与君离别意，同是宦（huàn）游人。

海内存知己，天涯若比邻。

无为在歧（qí）路，儿女共沾巾。

**8. 山中 唐代：王勃**

长江悲已滞（zhì），万里念将（jiàng）归。

况属高风晚，山山黄叶飞。

**9. 从军行 唐代：杨炯（ jiǒng）**

烽火照西京，心中自不平。

牙璋（zhāng）辞凤阙（què），铁骑（jì）绕龙城。

雪暗凋（diāo）旗画，风多杂鼓声。

宁为百夫长（zhǎng），胜作一书生。

**10. 代悲白头翁 唐代：刘希夷**

洛阳城东桃李花，飞来飞去落谁家？

洛阳女儿惜颜色，行逢落花长叹息。

今年落花颜色改，明年花开复谁在？

已见松柏（bǎi）摧为薪，更闻桑田变成海。

古人无复洛城东，今人还对落花风（fēng）。

年年岁岁花相似，岁岁年年人不同。

寄言全盛红颜子，应怜半死白头翁。

此翁白头真可怜，伊（yī）昔红颜美少年。

公子王孙芳树下，清歌妙舞落花前。

光禄池台文锦绣，将军楼阁画神仙。

一朝卧病无相识，三春行乐在谁边？

宛转蛾眉能几时？须臾（yú）鹤发乱如丝。

但看古来歌舞地，唯有黄昏鸟雀悲。

**11. 题大庾（yǔ）岭北驿 唐代：宋之问**

阳月南飞雁，传闻至此回。

我行殊未已（yǐ），何日复归来。

江静潮初落，林昏瘴（zhàng）不开。

明朝（zhāo）望乡处，应见陇头梅。

**12. 渡汉江 唐代：宋之问**

岭外音书断，经冬复历春。

近乡情更怯（qiè），不敢问来人。

**13. 杂诗三首(其三) 唐代：沈佺（quán）期**

闻道黄龙戍（shù），频年不解兵。

可怜闺里月，长在汉家营。

少（shào）妇今春意，良人昨夜情。

谁能将旗鼓，一为取龙城。

**14. 独不见 唐代：沈佺（quán）期**

卢家少妇郁金堂，海燕双栖（qī）玳（dài）瑁（mào）梁。

九月寒砧（zhēn）催木叶，十年征戍（shù）忆辽阳。

白狼河北音书断，丹凤城南秋夜长。

谁谓含愁独不见，更教明月照流黄。

**15. 登幽州台歌 唐代：陈子昂（áng）**

前不见古人，后不见来者。

念天地之悠悠，独怆（chuàng）然而涕（tì）下！

**16. 咏柳 唐代：贺知章**

碧玉妆成一树高，万条垂下绿丝绦（tāo）。

不知细叶谁裁出，二月春风似剪刀。

**17. 回乡偶书二首（其一） 唐代：贺知章**

少小离家老大回，乡音无改鬓毛衰（cuī）。

儿童相见不相识，笑问客从何处来。

**18. 春江花月夜 唐代：张若虚**

春江潮水连海平，海上明月共潮生。

滟（yàn）滟随波千万里，何处春江无月明。

江流宛转绕芳甸，月照花林皆似霰（xiàn）；

空里流霜不觉飞，汀（tīng）上白沙看不见。

江天一色无纤（xiān）尘，皎皎空中孤月轮。

江畔（pàn）何人初见月？江月何年初照人？

人生代代无穷已（yǐ），江月年年只相似。

不知江月待何人，但见长江送流水。

白云一片去悠悠，青枫浦（pǔ）上不胜愁。

谁家今夜扁（piān）舟子？何处相思明月楼？

可怜楼上月徘徊，应照离人妆镜台。

玉户帘中卷不去，捣（dǎo）衣砧（zhēn）上拂（fú）还（huán）来。

此时相望不相闻，愿逐月华流照君。

鸿雁长飞光不度，鱼龙潜跃水成文。

昨夜闲潭梦落花，可怜春半不还家。

江水流春去欲尽，江潭落月复西斜（xiá）。

斜月沉沉藏（cáng）海雾，碣（jié）石潇湘（xiāo xiāng）无限路。

不知乘月几人归，落月摇情满江树。

**19. 感遇十二首（其一） 唐代：张九龄**

兰叶春葳蕤（wēi ruí），桂华秋皎洁。

欣欣此生意，自尔为（wéi）佳节。

谁知林栖（qī）者，闻风坐相悦。

草木有本心，何求美人折！

**20. 感遇十二首（其七） 唐代：张九龄**

江南有丹橘（jú），经冬犹绿林。

岂伊地气暖，自有岁寒心。

可以荐嘉客，奈何阻重深！

运命唯所遇，循环不可寻。

徒言树桃李，此木岂无阴？

**21. 望月怀远 唐代：张九龄**

海上生明月，天涯共此时。

情人怨遥夜，竟夕起相思。

灭烛怜光满，披衣觉（jué）露滋。

不堪盈手赠，还（huán）寝梦佳期。

**22. 登鹳雀楼 唐代：王之涣**

白日依山尽，黄河入海流。

欲穷千里目，更上一层楼。

**23. 凉州词 唐代：王之涣**

黄河远上白云间（jiān），一片孤城万仞（rèn）山。

羌（qiāng）笛何须怨杨柳，春风不度玉门关。

**任 务 （二）**

**共20首，老师抽查10首**

**24. 夏日南亭怀辛大 唐代：孟浩然**

山光忽西落，池月渐东上。

散发（fà）乘（chéng）夕凉，开轩（xuān）卧闲敞（chǎng）。

荷风送香气，竹露滴清响。

欲取鸣琴弹，恨无知音赏。

感此怀故人，中宵劳梦想。

**25. 夜归鹿门歌 唐代：孟浩然**

山寺钟鸣昼（zhòu）已昏，渔梁渡头争渡喧（xuān）。

人随沙岸向江村，余亦乘（chéng）舟归鹿门。

鹿门月照开烟树，忽到庞公栖（qī）隐处。

岩扉（fēi）松径长寂寥（liáo），唯有幽人独来去。

**26. 望洞庭湖赠张丞相 唐代：孟浩然**

八月湖水平，涵虚混太清。

气蒸云梦泽，波撼（hàn）岳阳城。

欲济（jì）无舟楫（jí），端居耻圣明。

坐观垂钓者，徒有羡（xiàn）鱼情。

**27.早寒有怀 唐代：孟浩然**

木落雁南度，北风江上寒。

我家襄（xiāng）水曲（qū），遥隔楚云端。

乡泪客中尽，孤帆天际看。

迷津欲有问，平海夕漫漫。

**28. 与诸子登岘（xiàn）山 唐代：孟浩然**

人事有代谢，往来成古今。

江山留胜迹，我辈复登临。

水落鱼梁浅（qiǎn），天寒梦泽深。

羊公碑尚在，读罢泪沾（zhān）襟（jīn）。

**29. 过（guō）故人庄 唐代：孟浩然**

故人具鸡黍（shǔ），邀我至田家。

绿树村边合，青山郭外斜（xiá）。

开轩（xuān）面场（cháng）圃（pǔ），把酒话桑麻。

待到重阳日，还（huán）来就菊花。

**30. 春晓 唐代：孟浩然**

春眠不觉晓，处处闻啼（tí）鸟。

夜来风雨声，花落知多少？

**31. 宿（sù）建德江 唐代：孟浩然**

移舟泊（bó）烟渚（zhǔ），日暮（mù）客愁新。

野旷（kuàng）天低树，江清月近人。

**32. 古从军行 唐代：李颀(qí)**

白日登山望烽火，黄昏饮(yìn)马傍交河。

行人刁(diāo)斗(dǒu)风沙暗，公主琵琶幽怨多。

野云万里无城郭，雨雪纷纷连大漠。

胡雁哀鸣夜夜飞，胡儿眼泪双双落。

闻道玉门犹被遮，应将性命逐轻车。

年年战骨埋荒外，空见蒲(pú)桃入汉家。

**34. 送魏万之京 唐代：[李颀](http://hanyu.baidu.com/s?wd=%E6%9D%8E%E9%A2%80)**

朝(zhāo)闻游子唱离歌，昨夜微霜初渡河。

鸿雁不堪愁里听，云山况是客中过。

关城树色催寒近，御(yù)苑(yuàn)砧(zhēn)声向晚多。

莫见长安行乐(lè)处，空令岁月易蹉(cuō)跎(tuó)。

**35. 从军行七首（其四） 唐代：[王昌龄](http://hanyu.baidu.com/s?wd=%E7%8E%8B%E6%98%8C%E9%BE%84)**

青海长云暗雪山，孤城遥望玉门关。

黄沙百战穿金甲，不破楼兰终不还(huán)。

**36. 从军行七首（其五） 唐代：王昌龄**

大漠风尘日色昏，红旗半卷出辕(yuán)门。

前军夜战洮(táo)河北，已报生擒吐谷浑。

**37. 出塞二首·（其一） 唐代：[王昌龄](http://hanyu.baidu.com/s?wd=%E7%8E%8B%E6%98%8C%E9%BE%84)**

秦时明月汉时关，万里长征人未还(huán)。

但使龙城飞将在，不教胡马度(dù)阴山。

**38. 长信秋词五首（其三） 唐代：[王昌龄](http://hanyu.baidu.com/s?wd=%E7%8E%8B%E6%98%8C%E9%BE%84)**

奉帚(zhǒu)平明金殿开，且将(jiāng)团扇共徘徊(pái huái)。

玉颜不及寒鸦色，犹带昭(zhāo)阳日影来。

**39. 闺怨** (**guī yuàn**) **唐代：[王昌龄](http://hanyu.baidu.com/s?wd=%E7%8E%8B%E6%98%8C%E9%BE%84)**

闺中少妇不知愁，春日凝(níng)妆上翠楼。

忽见陌头杨柳色，悔教夫婿(xù)觅封侯。

**40. 芙蓉**(**fú róng**)**楼送辛渐 唐代：[王昌龄](http://hanyu.baidu.com/s?wd=%E7%8E%8B%E6%98%8C%E9%BE%84)**

寒雨连江夜入吴，平明送客楚山孤。

洛阳亲友如相问，一片冰心在玉壶。

**41. 望蓟(jì)门 唐代：祖咏**

燕(yān)台一望客心惊，笳鼓喧喧汉将营。

万里寒光生积雪，三边曙色动危旌(jīng)。

沙场烽火连胡月，海畔(pàn)云山拥蓟城。

少小虽非投笔吏(lì)，论功还欲请长(cháng)缨(yīng)。

**42. 渭(wèi)川田家 唐代：[王维](http://hanyu.baidu.com/s?wd=%E7%8E%8B%E7%BB%B4)**

斜阳照墟落，穷巷(xiàng)牛羊归。

野老念牧童，倚(yǐ)杖候荆扉(jīng fēi)。

雉雊(zhì gòu)麦苗秀，蚕眠(mián)桑叶稀。

田夫荷(hè)锄至，相见语依依。

即此羡(xiàn)闲逸(yì)，怅(chàng)然吟《式微》。

**43. 辋(wǎng)川闲居赠裴秀才迪 唐代：[王维](http://hanyu.baidu.com/s?wd=%E7%8E%8B%E7%BB%B4)**

寒山转(zhuǎn)苍翠，秋水日潺湲(chán yuán)。

倚杖(yǐ zhàng)柴门外，临风听暮蝉(mù chán)。

渡头馀(yú)落日，墟里上孤烟。

复值接舆(yú)醉，狂歌五柳前。

**44. 酬张少府 唐代：[王维](http://hanyu.baidu.com/s?wd=%E7%8E%8B%E7%BB%B4)**

晚年唯好(hào)静，万事不关心。

自顾无长策，空知返旧林。

松风吹解带，山月照弹琴。

君问穷通理，渔歌入浦(pǔ)深。

**任 务 （三）**

**共22首，老师抽查10首**

**45. 山居秋暝(míng) 唐代：[王维](http://hanyu.baidu.com/s?wd=%E7%8E%8B%E7%BB%B4)**

空山新雨后，天气晚来秋。

明月松间照，清泉石上流。

竹喧归浣(huàn)女，莲动下渔舟。

随意春芳歇，王孙自可留。

**46. 终南别业 唐代：[王维](http://hanyu.baidu.com/s?wd=%E7%8E%8B%E7%BB%B4)**

中岁颇好道，晚家南山陲(chuí)。

兴来每独往，胜事空自知。

行到水穷处，坐看云起时。

偶然值林叟(sǒu)，谈笑无还(huán)期。

**47. 终南山 唐代：[王维](http://hanyu.baidu.com/s?wd=%E7%8E%8B%E7%BB%B4)**

太乙近天都，连山接海隅(yú)。

白云回望合，青霭(ǎi)入看无。

分(fèn)野中峰变，阴晴众壑(hè)殊。

欲投人处宿(sù)，隔水问樵(qiáo)夫。

**48. 观猎 唐代：[王维](http://hanyu.baidu.com/s?wd=%E7%8E%8B%E7%BB%B4)**

风劲角弓鸣，将军猎渭城。

草枯鹰眼疾，雪尽马蹄轻。

忽过新丰市，还(huán)归细柳营。

回看射雕处，千里暮(mù)云平。

**49. 汉江临泛(fàn) 唐代：[王维](http://hanyu.baidu.com/s?wd=%E7%8E%8B%E7%BB%B4)**

楚塞三湘接，荆门九派通。

江流天地外，山色有无中。

郡邑(jùn yì)浮前浦，波澜(bō lán)动远空。

襄(xiāng)阳好风日，留醉与山翁。

**50. 使至塞上 唐代:王维**

单车欲问边，属国过居延。

征蓬出汉塞（sāi），归雁入胡天。

大漠孤烟直，长河落日圆。

萧关逢候骑（jì），都护在燕然。

**51. 积雨辋(wǎng)川庄作 唐代:王维**

积雨空林烟火迟，蒸藜(lí)炊黍(shǔ)饷东菑(zī)。

漠漠水田飞白鹭，阴阴夏木啭(zhuàn)黄鹂。

山中习静观朝(zhāo)槿(jǐn)， 松下清斋（zhāi）折(zhé)露葵(kuí)。

野老与人争席罢，海鸥何事更相疑？

**52. 鹿柴(zhài) 唐代: 王维**

空山不见人，但闻人语响。

返景入深林，复照青苔上。

**53. 竹里馆 唐代:王维**

独坐幽篁(huáng)里，弹琴复长(cháng)啸。

深林人不知，明月来相照。

**54. 鸟鸣涧(jiàn) 唐代：王维**

人闲桂花落，夜静春山空。

月出惊山鸟，时鸣春涧中。

**55. 杂诗（其二） 唐代：王维**

君自故乡来，应知故乡事。

来日绮(qǐ)窗前，寒梅著(zhuó)花未(wèi)？

**56. 相思 唐代：王维**

红豆生南国，春来发几枝？

愿君多采撷(xié)，此物最相思。

**57. 书事 唐代：王维**

轻阴阁小雨，深院昼慵(yōng)开。

坐看苍苔色，欲上人衣来

**58. 山中 唐代：王维**

荆(jīng)溪白石出，天寒红叶稀。

山路元无雨，空翠湿人衣。

**59. 九月九日忆山东兄弟 唐代：王维**

独在异乡为异客，每逢佳节倍思亲。

遥知兄弟登高处，遍插茱萸(zhū yú)少一人。

**60. 送元二使安西 唐代：王维**

渭城朝(zhāo)雨浥(yì)轻尘，客舍青青柳色新。

劝君更尽一杯酒，西出阳关无故人。

**63. 行路难三首（其一） 唐代：李白**

金樽(zūn)清酒斗十千，玉盘珍羞直万钱。

停杯投箸(zhú)不能食，拔剑四顾心茫然。

欲渡黄河冰塞川，将登太行雪满山。

闲来垂钓碧溪上，忽复乘舟梦日边。

行路难！行路难！多歧(qí)路，

今安在？长风破浪会有时，直挂云帆济沧海。

**64. 关山月 唐代：李白**

明月出天山，苍茫云海间。

长风几万里，吹度玉门关。

汉下白登道，胡窥(kuī)青海湾。

由来征战地，不见有人还(huán)。

戍(shù)客望边色，思归多苦颜。

高楼当此夜，叹息未应闲。

**65. 长干(gān)行 唐代： 李白**

妾发(fà)初复额，折(zhé)花门前剧。

郎骑(qí)竹马来，绕床弄青梅。

同居长干里，两小无嫌猜。

十四为君妇，羞颜未尝开。

低头向暗壁，千唤不一回。

十五始展眉，愿同尘与灰。

常存抱柱信，岂上望夫台。

十六君远行(xíng)，瞿(qú)塘滟(yàn)滪(yù)堆。

五月不可触，猿声天上哀。

门前迟行(xíng)迹，一一生绿苔(tái)。

苔深不能扫，落叶秋风早。

八月蝴蝶黄，双飞西园草。

感此伤妾(qiè)心，坐愁红颜老。

早晚下三巴，预将(jiāng)书报家。

相迎不道远，直至长风沙。

**66. 塞下曲六首（其一） 唐代：李白**

五月天山雪，无花只有寒。

笛中闻折柳，春色未曾看。

晓战随金鼓，宵眠抱玉鞍。

愿将(jiāng)腰下剑，直为斩楼兰。

**任 务 （四）**

**共15首，老师抽查8首**

**67. 玉阶怨 唐代：李白**

玉阶生白露，夜久侵罗袜。

却下水晶帘，玲珑望秋月。

**68. 清平调词三首 唐代： 李白**

云想衣裳(cháng)花想容，春风拂(fú)槛(jiàn)露华浓。

若非群玉山头见，会向瑶台月下逢。

一枝红艳露凝香，云雨巫山枉(wǎng)断肠。

借问汉宫谁得似？可怜飞燕倚新妆。

名花倾国两相欢，长(cháng)得君王带笑看。

解释春风无限恨，沉香亭北倚阑(lán)干。

**69. 静夜思 唐代：李白**

床前明月光，疑是地上霜。

举头望明月，低头思故乡。

**70. 秋浦歌十七首（其十五） 唐代：李白**

白发三千丈，缘愁似箇(gè)长。

不知明镜里，何处得秋霜。

**71. 峨眉山月歌 唐代:李白**

峨眉山月半轮秋，影入平羌（qiāng）江水流。

夜发（fā）清溪向三峡，思君不见下渝（yú）州。

**72. 赠汪伦 唐代:李白**

李白乘舟将(jiāng)欲行,忽闻岸上踏歌声。

桃花潭水深千尺,不及汪伦送我情！

**75. 金陵酒肆留别 唐代：李白**

风吹柳花满店香，吴姬压酒劝客尝。

金陵子弟来相送，欲行(xíng)不行各尽觞(shāng)。

请君试问东流水，别意与之谁短长(cháng)。

**76. 黄鹤楼送孟浩然之广陵 唐代：李白**

故人西辞黄鹤楼，烟花三月下扬州。

孤帆远影碧空尽，唯见长江天际流。

**77. 渡荆门送别 唐代：李白**

渡远荆(jīng)门外，来从楚国游。

山随平野尽，江入大荒流。

月下飞天镜，云生结海楼。

仍怜故乡水，万里送行(xíng)舟。

**78. 送友人 唐代：李白**

青山横北郭，白水绕东城。

此地一为别，孤蓬万里征。

浮云游子意，落日故人情。

挥手自兹去，萧萧班马鸣。

**79. 宣州谢朓(tiǎo)楼饯(jiàn)别校(jiào)书叔云 唐代：李白**

弃我去者昨日之日不可留；乱我心者今日之日多烦忧。

长风万里送秋雁，对此可以酣(hān)高楼。

蓬莱(pénglái)文章建安骨，中间小谢又清发。

俱怀逸兴壮思飞，欲上青天揽明月。

抽刀断水水更流，举杯消愁愁更愁。

人生在世不称(chèn)意，明朝(zhāo)散发弄扁(piān)舟。

**80. 下终南山过斛(hú)斯山人宿(sù)置酒 唐代：李白**

暮从碧山下，山月随人归。

却顾所来径，苍苍横(héng)翠微。

相携及田家，童稚开荆扉。

绿竹入幽径，青萝拂行(xíng)衣。

欢言得所憩(qì)，美酒聊共挥。

长歌吟松风，曲尽河星稀。

我醉君复乐，陶然共忘机。

**81. 把酒问月 唐代：李白**

青天有月来几时，我今停杯一问之。

人攀明月不可得，月行(xíng)却与人相随。

皎如飞镜临丹阙(què)，绿烟灭尽清辉发。

但见宵从海上来，宁知晓向云间没(mò)?

白兔捣药秋复春，嫦娥孤栖(qī )与谁邻?

今人不见古时月，今月曾经照古人。

古人今人若流水，共看明月皆如此。

唯愿当歌对酒时，月光长照金樽里。

**82. 登金陵凤凰台 唐代：李白**

凤凰台上凤凰游，凤去台空江自流。

吴宫花草埋幽径，晋代衣冠成古丘。

三山半落青天外，一水中分白鹭洲。

总为浮云能蔽日，长安不见使人愁。

**83. 望庐山瀑布 唐代：李白**

日照香炉生紫烟，遥看瀑布挂前川。

飞流直下三千尺，疑是银河落九天。

**任 务 （五）**

**共15首，老师抽查8首**

**84. 望天门山 唐代：李白**

天门中断楚江开，碧水东流至此回。

两岸青山相对出，孤帆一片日边来。

**85. 早发白帝城 唐代：李白**

朝(zhāo)辞白帝彩云间，千里江陵一日还。

两岸猿声啼不住，轻舟已过万重山。

**86. 月下独钓四首（其一） 唐代：李白**

花间一壶酒，独酌(zhuó)无相亲。

举杯邀明月，对影成三人。

月既不解饮，影徒随我身。

暂伴月将影，行乐须及春。

我歌月徘徊，我舞影零乱。

醒时相交欢，醉后各分散。

永结无情游，相期邈(miǎo)云汉。

**87. 独坐敬亭山 唐代：李白**

众鸟高飞尽，孤云独去闲。

相看两不厌，只有敬亭山。

**88. 听蜀僧濬(jùn)弹琴 唐代：李白**

蜀僧抱绿绮(qǐ)，西下峨眉峰。

为我一挥手，如听万壑(hè)松。

客心洗流水，馀(yú)响入霜钟。

不觉碧山暮，秋云暗几重(chóng)。

**89. 次北固山下 唐代：王湾**

客路青山外，行(xíng)舟绿水前。

潮平两岸阔，风正一帆悬。

海日生残夜，江春入旧年。

乡书何处达，归雁洛阳边。

**90. 黄鹤楼 唐代：崔颢（hào）**

昔人已乘黄鹤去，此地空馀（yú）黄鹤楼。

黄鹤一去不复返，白云千载空悠悠。

晴川历历汉阳树，芳草萋（qī）萋鹦鹉洲。

日暮乡关何处是？烟波江上使人愁。

**91. 长干曲（cháng gàn qǔ）四首（其一、其二） 唐代：崔颢**（hào）

君家何处住？妾（qiè）住在横塘。

停舟暂借问，或恐是同乡。

家临九江水，来去九江侧。

同是长干（cháng gàn）人，生小不相识。

**92. 凉州词 唐代：王翰（hàn）**

葡萄美酒夜光杯，欲饮琵琶（pí pá）马上催。

醉卧沙场君莫笑，古来征战几人回。

**93. 早梅 唐代：戎昱（róng yù）**

一树寒梅白玉条，迥（jiǒng）临村路傍（bàng）溪桥。

不知近水花先发（fā），疑是经冬雪未销。

**94. 燕歌行（yān gē xíng） 唐代：高适**

汉家烟尘在东北，汉将（jiàng）辞家破残贼。

男儿本自重（zhòng）横行(xíng)，天子非常赐颜色。

枞（chuāng）金伐鼓下榆关，

旌旆逶迤（jīng pèi wēi yí）碣（jié）石间（jiān）。

校尉（xiào wèi）羽书飞瀚海，

单于（chán yú）猎火照狼山。

山川萧条极边土，胡骑（hú jì）凭陵杂风雨。

战士军前半死生，美人帐下犹歌舞！

大漠穷秋塞（sài）草腓（féi），孤城落日斗兵稀。

身当恩遇恒轻敌，力尽关山未解围。

铁衣远戍（shù）辛勤久，玉箸（zhù）应啼别离后。

少妇城南欲断肠，征人蓟（jì）北空回首。

边庭飘飖（yáo）那（nǎ）可度，绝域苍茫更何有！

杀气三时作阵云，寒声一夜传刁斗（diāo dǒu）。

相看白刃血纷纷，死节从来岂顾勋（xūn）？

君不见沙场征战苦，至今犹忆李将军！

**95. 封丘作 唐代：高适**

我本渔樵（qiáo）孟诸野，一生自是悠悠者。

乍（zhà）可狂歌草泽（zé）中，宁堪作吏（lì）风尘下？

只言小邑（yì）无所为，公门百事皆有期。

拜迎长（zhǎng）官心欲碎，鞭挞（biān tà）黎庶（lí shù）令人悲。

悲来向家问妻子，举家尽笑今如此。

生事应须南亩田，世情尽付东流水。

梦想旧山安在哉（zāi），为衔（xián）君命日迟回。

乃知梅福徒为尔，转（zhuǎn）忆陶潜归去来。

**96. 别董大二首（其一） 唐代：高适**

千里黄云白日曛（xūn），北风吹雁雪纷纷。

莫愁前路无知己，天下谁人不识君？

**97. 逢雪宿芙蓉山主人 唐代：刘长（cháng）卿**

日暮苍山远，天寒白屋贫。

柴门闻犬吠（fèi），风雪夜归人。

**98. 听弹琴 唐代:刘长卿**

泠（líng）泠七弦上，静听松风寒。

古调虽自爱，今人多不弹。

**任 务 （六）**

**共15首，老师抽查8首**

**99. 馀（yú）干旅舍 唐代:刘长卿**

摇落暮天迥( jiǒng)，青枫霜叶稀。

孤城向水闭，独鸟背人飞。

渡口月初上，邻家渔未归。

乡心正欲绝，何处捣寒衣？

**100. 长沙过贾谊宅 唐代:刘长卿**

三年谪（zhé）宦（huàn）此栖迟，万古惟留楚客悲。

秋草独寻人去后，寒林空见日斜时。

汉文有道恩犹薄，湘水无情吊岂知？

寂寂江山摇落处，怜君何事到天涯！

**101. 望岳 唐代:杜甫**

岱（dài）宗夫如何？齐鲁青未了。

造化钟神秀，阴阳割昏晓。

荡胸生层云，决眦（zì）入归鸟。

会当凌绝顶，一览众山小。

**104. 月夜 唐代:杜甫**

今夜鄜（fū）州月，闺中只独看。

遥怜小儿女，未解(jiě )忆长安。

香雾云鬟（huán）湿，清辉玉臂（bì）寒。

何时倚（yǐ）虚幌（huǎng），双照泪痕干。

**105. 春望 唐代:杜甫**

国破山河在，城春草木深。

感时花溅(jiàn)泪，恨别鸟惊心。

烽火连三月，家书抵万金。

白头搔(sāo）更短，浑欲不胜簪(zān)。

**106. 曲江二首 唐代:杜甫**

一片花飞减却春，风飘万点正愁人。

且看欲尽花经眼，莫厌伤多酒入唇。

江上小堂巢翡翠，苑边高冢( zhǒng )卧麒麟(qí lín)。

细推物理须行乐(xíng lè)，何用浮荣绊此身？

朝( zhāo )回日日典春衣，每日江头尽醉归。

酒债(zhài)寻常行(xíng )处有，人生七十古来稀。

穿花蛱蝶( jiá dié )深深见(xiàn)，点水蜻蜓款款飞。

传语风光共流转(zhuǎn)，暂时相赏莫相违( wéi )。

**107. 赠卫八处(chǔ)士 唐代:杜甫**

人生不相见，动如参(shēn)与商。

今夕复何夕，共此灯烛(zhú)光。

少壮能几时？鬓(bìn )发(fà)各已苍！

访旧半为鬼，惊呼热中肠。

焉(yān)知二十载，重(chóng)上君子堂。

昔别君未( wèi)婚，儿女忽成行( háng)。

怡然敬父执，问我来何方。

问答乃未已，驱儿罗酒浆( jiāng)。

夜雨剪春韭( jiǔ)，新炊间黄粱。

主称会面难，一举累十觞( shāng)。

十觞(shāng)亦不醉，感子故意长。

明日隔山岳(yuè)，世事两茫茫。

**108. 佳人 唐代:杜甫**

绝代有佳人，幽居在空谷。自云良家子，零落依草木。

关中昔丧乱，兄弟遭杀戮(lù)。官高何足论，不得收骨肉。

世情恶衰歇( wù shuāi xiē )，万事随转烛(zhú)。夫婿(xù)轻薄儿，新人美如玉。

合昏尚知时，鸳鸯(yuān yāng)不独宿。但见新人笑，那闻旧人哭。

在山泉水清，出山泉水浊(zhuó)。侍婢卖(shì bì mài )珠回，牵萝补茅屋。

摘花不插发(fà)，采柏(bǎi)动盈掬(jū)。天寒翠(cuì )袖薄，日暮倚修竹。

**109. 月夜忆舍弟 唐代:杜甫**

戍(shù)鼓断人行，秋边一雁声。

露从今夜白，月是故乡明。

有弟皆分散，无家问死生。

寄书长(cháng)不达，况乃未休兵。

**110. 蜀相 唐代:杜甫**

丞相祠堂何处寻，锦官城外柏(bǎi)森森。

映阶碧草自春色，隔叶黄鹂空好音。

三顾频烦天下计，两朝开济老臣心。

出师未捷身先死，长(cháng)使英雄泪满襟。

**111. 客至 唐代:杜甫**

舍(shè)南舍北皆春水，但见群鸥日日来。

花径不曾缘客扫，蓬门今始为君开。

盘飧(sūn)市远无兼味，樽酒家贫只旧醅(pēi)。

肯与邻翁相对饮，隔篱呼取尽馀杯。

**112. 春夜喜雨 唐代:杜甫**

好雨知时节，当春乃发生。

随风潜(qián)入夜，润物细无声。

野径云俱黑，江船火独明。

晓看红湿处，花重(zhòng)锦官城。

**113. 茅屋为秋风所破歌 唐代:杜甫**

八月秋高风怒号(háo)，卷我屋上三重(chóng)茅。

茅飞渡江洒江郊，高者挂罥(juàn)长(cháng)林梢，下者飘转沉塘坳(ào)。

南村群童欺我老无力，忍能对面为盗贼。

公然抱茅入竹去，唇焦口燥呼不得，归来倚杖自叹息。

俄顷风定云墨色，秋天漠漠向昏黑。

布衾(qīn)多年冷似铁，骄儿恶(è)卧踏里裂。

床头屋漏无干处，雨脚如麻未断绝。

自经丧乱少睡眠，长(cháng)夜沾湿何由彻！

安得广厦千万间，大庇(bì)天下寒士俱欢颜，风雨不动安如山！

呜呼！

何时眼前突兀(wù)见此屋，吾庐独破受冻死亦足！

**114. 赠花卿 唐代：杜甫**

锦城丝管日纷纷，半入江风半入云。

此曲只应天上有，人间能得几回闻。

**115. 江畔独步寻花七绝句（其六） 唐代：杜甫**

黄四娘家花满蹊，千朵万朵压(yà)枝低。

留连戏蝶时时舞，自在娇莺恰恰啼。

**任 务 （七）**

**共15首，老师抽查8首**

**116. 闻官军收河南河北 唐代：杜甫**

剑外忽传收蓟北，初闻涕泪满衣裳(cháng)。

却看妻子愁何在，漫卷诗书喜欲狂。

白首放歌须纵酒，青春作伴好还乡。

即从巴峡穿巫峡，便下襄阳向洛阳。

**117. 登楼 唐代：杜甫**

花近高楼伤客心，万方多难(nàn)此登临。

锦江春色来天地，玉垒浮云变古今。

北极朝廷终不改，西山寇盗莫相侵(qīn)。

可怜后主还祠(cí)庙，日暮聊为梁父吟。

**118. 绝句四首（其三） 唐代：杜甫**

两个黄鹂鸣翠柳，一行(háng)白鹭上青天。

窗含西岭千秋雪，门泊(bó)东吴万里船。

**120. 旅夜书怀 唐代：杜甫**

细草微风岸，危樯(qiáng)独夜舟。

星垂平野阔，月涌大江流。

名岂文章著，官应老病休。

飘飘何所似？天地一沙鸥。

**122.阁夜 唐代：杜甫**

岁暮阴阳催短景，天涯霜雪霁（jì）寒宵。

五更鼓角声悲壮，三峡星河影动摇。

野哭千家闻战伐，夷歌数处起渔樵（qiáo）。

卧龙跃马终黄土，人事音书漫寂寥（liáo）。

**123.九日 唐代：杜甫**

重阳独酌（zhuó）杯中酒，抱病起登江上台。

竹叶于人既无分（fèn），菊花从此不须开。

殊方日落玄猿哭，旧国霜前白雁来。

弟妹萧条各何在，干戈衰谢两相催！

**124. 登高 唐代：杜甫**

风急天高猿啸（xiào）哀，渚（zhǔ）清沙白鸟飞回。

无边落木萧萧下，不尽长江滚滚来。

万里悲秋常作客，百年多病独登台。

艰难苦恨繁霜鬓（bìn），潦倒新停浊酒杯。

**125. 登岳阳楼 唐代：杜甫**

昔闻洞庭水，今上岳阳楼。

吴楚东南坼(chè)，乾坤日夜浮。

亲朋无一字，老病有孤舟。

戎(róng)马关山北，凭轩涕泗(sì)流。

**126. 春行即兴 唐代：李华**

宜阳城下草萋萋(qī)，涧水东流复向西。

芳树无人花自落，春山一路鸟空啼。

**127. 白雪歌送武判官归京 唐代：岑参**

北风卷地白草折，胡天八月即(jí)飞雪。

忽如一夜春风来，千树万树梨花开。

散入珠帘湿罗幕，狐裘(qiú)不暖锦衾(qīn)薄。

将军角弓不得控，都护铁衣冷难着(zhuó)。

瀚(hàn)海阑(lán)干百丈冰，愁云惨淡万里凝。

中军置酒饮(yìn)归客，胡琴琵琶与羌(qiāng)笛。

纷纷暮雪下辕门，风掣(chè)红旗冻不翻。

轮台东门送君去，去时雪满天山路。

山回路转不见君，雪上空留马行处。

**128. 走马川行奉送出师西征 唐代：岑（cén）参（shēn）**

君不见走马川，雪海边，平沙莽莽黄入天。

轮台九月风夜吼，一川碎石大如斗，随风满地石乱走。

匈奴草黄马正肥，金山西见烟尘飞，汉家大将西出师。

将军金甲夜不脱，半夜军行戈（gē）相拨（bō），风头如刀面如割。

马毛带雪汗气蒸，五花连钱旋作冰，幕中草檄（xí）砚（yàn）水凝。

虏（lŭ）骑（jÌ）闻之应胆慑（shè），料知短兵不敢接，车师西门伫（zhù）献捷。

**129. 行军九日思长安故园 唐代：岑参**

强（qiǎng）欲登高去，无人送酒来。

遥怜故园菊，应傍（bàng）战场开。

**130. 逢入京使 唐代：岑参**

故园东望路漫漫，双袖龙钟泪不干。

马上相逢无纸笔，凭君传语报平安。

**131. 春梦 唐代：岑参**

洞房昨夜春风起，遥忆美人湘江水。

枕上片时春梦中，行尽江南数千里。

**任 务 （八）**

**共19首，老师抽查10首**

**132. 月夜 唐代：刘方平**

更深月色半人家，北斗阑（lán）干南斗斜（xiá）。

今夜偏知春气暖，虫声新透绿窗纱。

**133. 贼退示官吏 唐代：元结**

昔岁逢太平，山林二十年。

泉源在庭户，洞壑（hè）当门前。

井税有常期，日晏（yàn）犹得眠。

忽然遭世变，数岁亲戎（róng）旃（zhān）。

今来典斯郡，山夷（yí）又纷然。

城小贼不屠，人贫伤可怜。

是以陷邻境，此州独见全。

使臣将（jiàng）王命，岂不如贼焉？

今彼征敛者，迫之如火煎。

谁能绝人命，以作时世贤？

思欲委符节，引竿自刺船。

将（jiāng）家就鱼麦，归老江湖边。

**134. 枫桥夜泊 唐代：张继**

月落乌啼霜满天，江枫渔火对愁眠。

姑苏城外寒山寺，夜半钟声到客船。

**135. 省试湘灵鼓瑟 唐代：钱起**

善鼓云和瑟（sè），常闻帝子灵。

冯（píng）夷空自舞，楚客不堪听。

苦调凄金石，清音入杳（yăo）冥（míng）。

苍梧来怨慕，白芷（zhĭ）动芳馨。

流水传湘浦（pŭ），悲风过洞庭。

曲终人不见，江上数峰青。

**136. 暮春归故山草堂 钱起**

谷口春残黄鸟稀，辛夷（yí）花尽杏花飞。

始怜幽竹山窗下，不改清阴待我归。

**137. 归雁 唐代：钱起**

潇湘何事等闲回，水碧沙明两岸苔。

二十五弦弹夜月，不胜清怨却飞来。

**138. 春思二首（其一） 唐代：贾至**

草色青青柳色黄，桃花历乱李花香。

东风不为吹愁去，春日偏能惹恨长。

**139. 寒食 唐代：韩翃( hóng)**

春城无处不飞花，寒食东风御柳斜（xiá）。

日暮汉宫传蜡烛，轻烟散入五侯家。

**140. 云阳馆与韩绅宿别 唐代：司空曙**

故人江海别，几度隔山川。

乍见翻疑梦，相悲各问年。

孤灯寒照雨，湿竹暗浮烟。

更有明朝恨，离杯惜共传。

**141. 鸣筝 唐代：李端**

鸣筝金粟(sù)柱，素手玉房前。

欲得周郎顾，时时误拂弦。

**142. 闺情 唐代：李端**

月落星稀天欲明，孤灯未灭梦难成。

披衣更向门前望，不忿(fèn)朝(zhāo)来鹊喜声。

**143. 除夜宿石头驿 唐代：戴叔伦**

旅馆谁相问？寒灯独可亲。

一年将尽夜，万里未归人。

寥落悲前事，支离笑此身。

愁颜与衰鬓(shuāi bìn)，明日又逢春。

**144. 淮上喜会梁州故人 唐代：韦应物**

江汉曾为客，相逢每醉还。

浮云一别后，流水十年间。

欢笑情如旧，萧疏(xiāo shū)鬓(bìn)已斑。

何因不归去？淮上对秋山。

**145. 初发扬子寄元大校(jiào)书 唐代：韦应物**

凄凄去亲爱，泛泛入烟雾。

归棹(guī zhào)洛阳人，残钟广陵树。

今朝(zhāo)此为别，何处还相遇？

世事波上舟，沿洄(yán huí)安得住！

**146. 寄李儋（dān）元锡（xī） 唐代 韦应物**

去年花里逢（féng）君别，今日花开已一年。

世事茫茫难自料，春愁黯黯（àn）独成眠。

身多疾病思田里，邑（yì ）有流亡愧（kuì）俸（fèng）钱。

闻道欲来相问讯，西楼望月几回圆。

**147. 寄全椒（jiāo）山中道士 唐代 韦应物**

今朝（zhāo）郡（jùn）斋（zhāi）冷，忽念山中客。

涧（jiàn）底束荆薪（jīng xīn），归来煮白石。

欲持一瓢（piáo）酒，远慰（wèi）风雨夕。

落叶满空山，何处寻行迹？

**148. 秋夜寄邱（qiū）二十二员外 唐代 韦应物**

怀君属（zhǔ）秋夜，散步咏凉天。

山空松子落，幽人应未眠。

**149. 滁州西涧 唐代 韦应物**

独怜幽草涧（jiàn）边生，上有黄鹂深树鸣。

春潮带雨晚来急，野渡无人舟自横。

**150. 塞下曲六首（其二） 唐代 卢纶**

林暗草惊风，将军夜引弓。

平明寻白羽，没（mò）在石棱（léng）中。

**任 务 （九）**

**共5首**

**2. 长安古意 唐代：卢照邻**

长安大道连狭斜（xié），青牛白马七香车。

玉辇（niǎn）纵横过主第，金鞭络绎向侯家。

龙衔（xián）宝盖承朝日，凤吐流苏带晚霞。

百尺游丝争绕树，一群娇鸟共啼花。

游蜂戏蝶千门侧，碧树银台万种色。

复道交窗作合欢，双阙（què）连甍（méng）垂凤翼。

梁家画阁中天起，汉帝金茎云外直。

楼前相望不相知，陌上相逢讵[（jù）,义同“岂”]相识？

借问吹箫向紫烟，曾经学舞度芳年。

得成比目何辞死，愿作鸳鸯不羡（xiàn）仙。

比目鸳鸯真可羡，双去双来君不见？

生憎（zēng）帐额绣孤鸾（luán），好取门帘帖双燕。

双燕双飞绕画梁，罗帷（wéi）翠被郁金香。

片片行云着（zhuó）蝉翼，纤纤（xiān）初月上鸦黄。

鸦黄粉白车中出，含娇含态情非一。

妖童宝马铁连钱，娼（chāng）妇盘龙金屈膝。

御史府中乌夜啼，廷（tíng）尉（wèi）门前雀欲栖（qī）。

隐隐朱城临玉道，遥遥翠幰（xiǎn）没（mò）金堤（dī）。

挟（xié）弹（dàn）飞鹰杜陵北，探丸借客渭（wèi）桥西。

俱邀侠客芙蓉剑，共宿娼家桃李蹊（xī）。

娼家日暮紫罗裙（qún），清歌一啭（zhuàn）口氛氲（yūn）。

北堂夜夜人如月，南陌朝（zhāo）朝骑似云。

南陌北堂连北里，五剧三条控三市。

弱柳青槐（huái）拂（fú）地垂，佳气红尘暗天起。

汉代金吾千骑（jì）来，翡（fěi）翠屠苏鹦鹉杯。

罗襦（rú）宝带为君解，燕歌赵舞为君开。

别有豪华称将相，转日回天不相让。

意气由来排灌夫，专权判不容萧相。

专权意气本豪雄，青虬（qiú）紫燕坐春风。

自言歌舞长千载，自谓骄奢凌五公。

节物风光不相待，桑田碧海须臾（yú）改。

昔时金阶白玉堂，即今惟（wéi）见青松在。

寂寂寥（liáo）寥扬子居，年年岁岁一床书。

独有南山桂花发，飞来飞去袭（xí）人裾（jū）。

**33. 听董大弹胡笳(jiā)弄兼寄语房给(jǐ)事 唐代：[李颀](http://hanyu.baidu.com/s?wd=%E6%9D%8E%E9%A2%80)**

蔡(cài)女昔造胡笳声，一弹一十有八拍。

胡人落泪沾边草，汉使断肠对归客。

古戍(shù)苍苍烽火寒，大荒沉沉飞雪白。

先拂商弦后角(jué)羽，四郊秋叶惊摵(shè)摵。

董夫子，通神明，深山窃听来妖精。

言迟更(gèng)速皆应手，将往复旋如有情。

空山百鸟散还合，万里浮云阴且晴。

嘶酸雏(chú)雁失群夜，断绝胡儿恋母声。

川为静其波，鸟亦罢其鸣。

乌孙部落家乡远，逻(luó)娑(suō)沙尘哀怨生。

幽音变调忽飘洒，长风吹林雨堕(duò)瓦。

迸(bèng)泉飒(sà)飒飞木末，野鹿呦(yōu)呦走堂下。

长安城连东掖(yè)垣(yuán)，凤凰池对青琐门。

高才脱略名与利，日夕望君抱琴至。

**61. 蜀道难 唐代：[李白](http://hanyu.baidu.com/s?wd=%E6%9D%8E%E7%99%BD)**

噫吁嚱(yī xū xī)，

危乎高哉！蜀道之难，难于上青天！

蚕丛及鱼凫(fú)，

开国何茫然！尔来四万八千岁，不与秦塞(sài)通人烟。

西当太白有鸟道，可以横绝峨眉巅。

地崩山摧(cuī)壮士死，然后天梯石栈(zhàn)相钩连。

上有六龙回日之高标，下有冲波逆折之回川。

黄鹤之飞尚不得过，猿猱(yuán náo)欲度愁攀援(yuán)。

青泥何盘盘，百步九折萦(yíng)岩峦(luán)。

扪(mén)参历井仰胁(xié)息，以手抚膺(yīng)坐长叹。

问君西游何时还？畏途巉(chán)岩不可攀。

但见悲鸟号古木，雄飞雌从绕林间。

又闻子规啼(tí)夜月，愁空山。

蜀道之难难于上青天，使人听此凋(diāo)朱颜！

连峰去天不盈尺，枯松倒挂倚(yǐ)绝壁。

飞湍(tuān)瀑流争喧豗(huī)，砯(pīng)崖转石万壑(hè)雷。

其险也如此，嗟(jiē)尔远道之人，胡为乎来哉！

剑阁峥嵘(zhēng róng)而崔嵬(cuī wéi)，一夫当关，万夫莫开。

所守或匪亲，化为狼与豺(chái)。

朝(zhāo)避猛虎，夕避长蛇，磨牙吮(shǔn)血(xuè)，杀人如麻。

锦城虽云乐，不如早还(huán)家。

蜀道之难，难于上青天，侧身西望长咨(zī)嗟(jiē)！

**62. 将(jiāng)进酒 唐代：李白**

君不见黄河之水天上来，奔流到海不复回。

君不见高堂明镜悲白发，朝(zhāo)如青丝暮成雪。

人生得意须尽欢，莫使金樽(zūn)空对月。

天生我材必有用，千金散尽还(huán)复来。

烹(pēng)羊宰牛且为乐，会须一饮三百杯。

岑(cén)夫子，丹丘生，将进酒，杯莫停。

与君歌一曲，请君为我倾耳听。

钟鼓馔(zhuàn)玉不足贵，但愿长醉不复醒。

古来圣贤皆寂寞，惟有饮者留其名。

陈王昔时宴平乐，斗酒十千恣(zì)欢谑(xuè)。

主人何为言少钱，径须沽(ɡū)取对君酌(zhuó)。

五花马，千金裘(qiú)，

呼儿将出换美酒，与尔同销万古愁。

**73. 庐山谣寄卢侍御虚舟 唐代:李白**

我本楚狂人，凤歌笑孔丘。

手持绿玉杖，朝(zhāo)别黄鹤楼。

五岳寻仙不辞远，一生好入名山游。

庐山秀出南斗（dǒu）旁，屏风九叠云锦张，影落明湖青黛（dài）光。

金阙(què)前开二峰长，银河倒挂三石梁.

香炉瀑布遥相望，回崖沓(tà)嶂（zhàng）凌苍苍。

翠影红霞映朝日，鸟飞不到吴天长。

登高壮观天地间，大江茫茫去不还(huán)。

黄云万里动风色，白波九道流雪山.。

好为庐山谣，兴因庐山发。

闲窥（kuī）石镜清我心，谢公行(xíng)处苍苔没。

早服还丹无世情，琴心三叠道初成。

遥见仙人彩云里，手把芙蓉朝(cháo)玉京。

先期汗漫九垓(gāi)上，愿接卢敖(áo)游太清。

**任 务 （十）**

**共5首**

**74. 梦游天姥(mǔ)吟(yín)留别 唐代：李白**

海客谈瀛(yíng)洲，烟涛微茫信难求；

越人语天姥(mǔ)，云霞明灭或可睹。

天姥连天向天横(héng)，势拔五岳掩赤城。

天台四万八千丈，对此欲倒东南倾。

我欲因之梦吴越，一夜飞度镜湖月。

湖月照我影，送我至剡(shàn)溪。

谢公宿(sù)处今尚在，渌(lù)水荡漾清猿啼。

脚著谢公屐(jī)，身登青云梯。

半壁见海日，空中闻天鸡。

千岩万转路不定，迷花倚(yǐ)石忽已暝(míng)。

熊咆(páo)龙吟殷(yīn)岩泉，栗(lì)深林兮惊层巅。

云青青兮欲雨，水澹(dàn)澹兮生烟。

列缺霹雳，丘峦崩摧。洞天石扉，訇(hōng)然中开。

青冥浩荡不见底，日月照耀金银台。

霓(ní)为衣兮风为马，云之君兮纷纷而来下。

虎鼓瑟兮鸾(luán)回车，仙之人兮列如麻。

忽魂悸(jì)以魄(pò)动，怳(huǎng)惊起而长嗟(jiē)。

惟觉时之枕席，失向来之烟霞。

世间行乐亦如此，古来万事东流水。

别君去兮何时还，且放白鹿青崖间。

须行即骑(qí)访名山。

安能摧眉折腰事权贵，使我不得开心颜！

**102. 兵车行 唐代:杜甫**

车辚（lín）辚，马萧萧，行人弓箭各在腰。

爷娘妻子走相送，尘埃不见咸阳桥。

牵衣顿足拦道哭，哭声直上干（gān）云霄。

道旁过者问行人，行人但云点行频。

或从十五北防河，便至四十西营田。

去时里正与裹头，归来头白还（hái）戍（shù）边。

边庭流血成海水，武皇开边意未已。

君不闻汉家山东二百州，千村万落生荆杞（qǐ）。

纵有健妇把锄犁，禾生陇亩无东西。

况复秦兵耐苦战，被驱不异犬与鸡。

长者虽有问，役（yì）夫敢申恨？

且如今年冬，未休关西卒。

县官急索租，租税从何出？

信知生男恶（è)，反是生女好；

生女犹得嫁比邻，生男埋没随百草！

君不见青海头，古来白骨无人收。

新鬼烦冤旧鬼哭，天阴雨湿声啾（jiū）啾。

**103. 自京赴奉先县咏怀五百字 唐代:杜甫**

杜陵有布衣，老大意转拙（zhuō）。许身一何愚（yú），窃比稷（jì）与契（xiè）。

居然成濩（huò）落，白首甘契（qì）阔。盖棺事则已，此志常觊（jì）豁（huò）。

穷年忧黎元，叹息肠内热。取笑同学翁，浩歌弥激烈。

非无江海志，潇洒送日月。生逢尧舜君，不忍便永诀。

当今廊庙具，构厦岂云缺？葵藿（huò）倾太阳，物性固难夺。

顾惟蝼蚁辈，但自求其穴。胡为慕大鲸，辄（zhé）拟偃（yǎn）溟（míng）渤？

以兹悟生理，独耻事干谒（yè）。兀（wù）兀遂至今，忍为尘埃没（méi）。

终愧巢与由，未能易其节。沈饮聊自遣，放歌破愁绝。

岁暮百草零，疾风高冈裂。天衢（qú）阴峥（zhēng）嵘（róng），客子中夜发。

霜严衣带断，指直不得结。凌晨过骊（lí）山，御榻在嵽（dié）嵲（niè）。

蚩（chī）尤塞（sè）寒空，蹴（cù）蹋（tà）崖谷滑。瑶池气郁律，羽林相摩戛（jiá）。

君臣留欢娱，乐动殷胶葛。赐浴皆长缨，与宴非短褐。

彤庭所分帛（bó），本自寒女出。鞭挞（tà）其夫家，聚敛贡城阙（（què）。

圣人筐篚（fěi）恩，实欲邦国活。臣如忽至理，君岂弃此物？

多士盈朝廷，仁者宜战栗。况闻内金盘，尽在卫霍室。

中堂有神仙，烟雾蒙玉质。煖（nuǎn）客貂鼠裘，悲管逐清瑟。

劝客驼蹄羹，霜橙压香橘。朱门酒肉臭，路有冻死骨。

荣枯咫尺异，惆怅难再述。北辕就泾渭（jīng wèi），官渡又改辙。

群冰从西下，极目高崒（cuì）兀。疑是崆峒（kōng tóng）来，恐触天柱折。

河梁幸未坼（chè），枝撑声窸窣（xī sū）。行李相攀援，川广不可越。

老妻寄异县，十口隔风雪。谁能久不顾，庶（shù）往共饥渴。

入门闻号咷（táo），幼子饿已卒。吾宁舍一哀，里巷亦呜咽。

所愧为人父，无食致夭折。岂知秋未登，贫窭（jù）有仓卒。

生常免租税，名不隶征伐。抚迹犹酸辛，平人固骚屑。

默思失业徒，因念远戍（shù）卒。忧端齐终南，澒（hòng）洞不可掇（duō）。

**119. 丹青**引**赠曹将军霸 唐代：杜甫**

将军魏武之子孙，于今为庶为清门。

英雄割据虽已矣，文采风流今尚存。

学书初学卫夫人，但恨无过王右军。

丹青不知老将至，富贵于我如浮云。

开元之中常引见，承恩数上南薰(xūn)殿。

凌烟功臣少颜色，将军下笔开生面。良相头上进贤冠，猛将腰间大羽箭。

褒(bāo)公鄂公毛发动，英姿飒爽来酣(hān)战。

先帝御马玉花骢（cōng），画工如山貌不同。

是日牵来赤墀（chí）下，迥（jiǒng ）立阊（chāng ）阖（hé）生长（cháng）风。

诏谓将军拂绢素，意匠惨淡经营中。

斯须九重（chóng）真龙出，一洗万古凡马空。

玉花却在御榻上，榻上庭前屹（yì）相向。

至尊含笑催赐金，圉(yǔ)人太仆皆惆怅。

弟子韩幹(gàn)早入室，亦能画马穷殊相。

幹(gàn)惟画肉不画骨，忍使骅(huá )骝(liú )气凋(diāo )丧。

将军画善盖有神，必逢佳士亦写真。

即今漂泊干戈际，屡貌寻常行路人

途穷反遭俗眼白，世上未有如公贫。

但看古来盛名下，终日坎( kǎn)壈(lǎn)缠其身。

**121. 秋兴八首 唐代：杜甫**

玉露凋(diāo )伤枫树林，巫山巫峡气萧森。

江间波浪兼天涌，塞上风云接地阴。

丛菊两开他日泪，孤舟一系故园心。

寒衣处处催刀尺，白帝城高急暮砧(zhēn)。

夔(kuí)府孤城落日斜(xiá )，每依南斗望京华。

听猿实下三声泪，奉使虚随八月槎(chá)。

画省香炉违伏枕，山楼粉堞(dié)隐悲笳。

请看石上藤萝月，已映洲前芦荻(dí)花。

千家山郭静朝晖，日日江楼坐翠微。

信宿渔人还(hái)泛泛，清秋燕子故飞飞。

匡(kuānɡ)衡抗疏功名薄，刘向传经心事违。

同学少年多不贱，五陵衣马自轻肥。

闻道长安似弈棋，百年世事不胜悲。

王侯第宅皆新主，文武衣冠异昔时。

直北关山金鼓振，征西车马羽书迟。

鱼龙寂寞秋江冷，故国平居有所思。

蓬莱宫阙(què )对南山，承露金茎霄汉间。

西望瑶池降王母，东来紫气满函关。

云移雉( zhì)尾开宫扇，日绕龙鳞识圣颜。

一卧沧江惊岁晚，几回青琐点朝(cháo)班。

瞿(qú)唐峡口曲江头，万里风烟接素秋。

花萼(è)夹城通御(yù)气，芙蓉小苑(yuàn)入边愁。

朱帘绣柱围黄鹄(hú)，锦缆牙樯(qiáng)起白鸥。

回首可怜歌舞地，秦中自古帝王州。

昆明池水汉时功，武帝旌旗(jīng qí)在眼中。

织女机丝虚夜月，石鲸鳞甲动秋风。

波漂菰(gū)米沉云黑，露冷莲房坠粉红。

关塞极天惟鸟道，江湖满地一渔翁。

昆吾御宿自逶迤(wēi yí)，紫阁峰阴入渼陂(měi bēi)。

香稻啄馀(yú)鹦鹉粒，碧梧栖(qī)老凤凰枝。

佳人拾翠春相问，仙侣同舟晚更移。

彩笔昔曾干气象，白头吟望苦低垂。

注：

1. 注音参考文献，百度搜索、新华字典、喜马拉雅音频。
2. 个别诗句划横线部分为与下发音频文件不符，请以注音版为准。
3. 此版本唐诗为注音便携版，为了保证每页诗句排版的完整性，对每首诗的字体、行距进行了调整，方便孩子使用。
4. 因诗句众多，唐诗的注音过程及审核过程难免出现个别纰漏，敬请谅解！

**鸣谢：**

参与唐诗鉴赏150首注音工作的家长名单：

1，孙靖松妈妈 （15班）

2，李春霖爸爸 （7班）

3，王厚道妈妈 （7班）

4，滕宜珊妈妈 （15班）

5，李依霏妈妈 （10班）

6，王耀民妈妈 （1班）

7，王 雪妈妈 （6班）

8，杨书衡妈妈 （5班）

9，杨洪凯爸爸 （7班

10，田岳哲妈妈 （16班）

11，张子涵妈妈 （11班）

12，狄新可妈妈 （3班）

13，黄 楠妈妈 （10班）

14，何思佳妈妈 （9班）

15，孙静轩妈妈 （1班）

16，王笑天妈妈 （7班）

17，黄子馨妈妈 （16班）

18，张宇波妈妈 （11班）

19，焦鼎言妈妈 （3班）

唐诗鉴赏150首注音排版工作的家长名单：

孙靖松妈妈 （15班）

唐诗鉴赏150首注音初步审核的家长名单：

贾瑞晨爸爸 （15班）

唐诗鉴赏150首注音排版审核的家长名单：

张阅潼爸爸 （11班）

唐诗鉴赏150首注音审核的家长名单：

1，腾谊珊妈妈 （15班）

2，杨紫熙妈妈 （16班）

唐诗鉴赏150首注音最终审核老师

李凤莲老师

为了鸣谢以上辛勤的家长，我特意在每页的页眉与页脚按报名顺序标记了每一个孩子姓氏的第一个字母 ，以此作为感谢！

感谢为此次唐诗鉴赏注音版辛苦审核的李凤莲老师！

2018.03.05